അവസരം മുതലെടുത്ത് വിമാനക്കമ്ബനികള് ആശ്വാസമായി യുഎഇ വിമാനവിലക്ക് നീക്കുമ്ബോള് പ്രവാസികളില് ആശങ്കയും ഉയരുന്നു, അബുദാബിയിലേക്ക് വിമാനടിക്കറ്റ് നിരക്ക് ഒന്നരലക്ഷം വരെ, സാധാരണക്കാരായ പ്രവാസികള്ക്ക് താങ്ങാവുന്നതിനപ്പുറം അങ്ങനെ മാസങ്ങളോളം കാത്തിരുന്ന പ്രവാസികള്ക്ക് ആശ്വാസമായി യുഎഇ വിമാനവിലക്ക് നീക്കുമ്ബോള് പ്രവാസികളില് ആശങ്കയും ഉയരുകയാണ്. കടുത്ത നിബന്ധന്ധനകള്ക്ക് പിന്നാലെ വിമാനക്കമ്ബനികളുടെ തീവെട്ടിക്കൊള്ളയും പ്രവാസികളെ വലയ്ക്കുന്നു. ഇനിയും കാത്തിരിക്കാനാകില്ല എന്നതിനാലാണ് എന്തും സഹിച്ച് പ്രവാസികള് യാത്രയ്ക്കൊരുങ്ങുന്നത്. എന്നിരുന്നാല് തന്നെയും സാധാരണക്കാരായ പ്രവാസികള്ക്ക് ഇത് താങ്ങാവുന്നതിലും അപ്പുറമാണ്... കേരളത്തില്നിന്ന് അബൂദബിയിലേക്ക് ശനിയാഴ്ച മുതല് വിമാന സര്വീസ് ആരംഭിച്ചെങ്കിലും സാധാരണക്കാരായ പ്രവാസികള്ക്ക് താങ്ങാവുന്നതിനപ്പുറമാണ് നിലവിലെ വിമാന നിരക്ക് എന്നത്. അബൂദബിയിലേക്ക് കൊച്ചിയില്നിന്ന് വരുന്നതിന് വിമാനനിരക്ക് ഇത്തിഹാദ് എയര്വേസ് വിമാനത്തില് ഈ മാസം 11 മുതല് 30 വരെ 67,518 രൂപ മുതല് 1,41,128 രൂപവരെയാണ്. വണ്വേ ടിക്കറ്റ് നിരക്കാണിത്. സെപ്റ്റംബര് 12 മുതലാണ് നിരക്ക് കുറയുന്നത്. സെപ്റ്റംബര് 12, 13, 17 തീയതികളില് 29,441 രൂപയായി നിരക്ക് താഴുമെന്നും പ്രതീക്ഷിക്കുന്നു. സെപ്റ്റംബര് 15ന് 18,373 രൂപക്ക് ടിക്കറ്റുണ്ട്. ഇത്തിഹാദ് വിമാനങ്ങളില് തിരുവനന്തപുരത്തുനിന്ന് അബൂദബിക്ക് 10നു ചൊവ്വാഴ്ച 79,197 രൂപക്കും 13ന് 80,373 രൂപക്കും ടിക്കറ്റുണ്ട്. 20, 22, 29 തീയതികളില് 83,523 രൂപയും 24നു 82,347 രൂപയുമാണ് നിരക്ക് ഏര്പ്പെടുത്തിയിട്ടുള്ളത്. എന്നാല് സെപ്റ്റംബര് അഞ്ചിന് 22,287 രൂപയായി ടിക്കറ്റ് നിരക്ക് താഴുന്നുണ്ട്. കൊച്ചിയില്നിന്ന് അബൂദബിക്ക് എയര് ഇന്ത്യ എക്സ്പ്രസ് വിമാനം ഈ 15,23,26 തീയതികളില് വണ്വേ ടിക്കറ്റ് നിരക്ക് 59,065 രൂപയും 18ന് 48,040 രൂപയും 20നു 43,840 രൂപയുമാണ് സൈറ്റില് നല്കിയിട്ടുള്ളത്. അതോടൊപ്പം തന്നെ കോഴിക്കോടുനിന്ന് അബൂദബിക്ക് 45,820 രൂപയാണ് നിരക്ക്. 17 മുതല് 42,145 ആയും 23 മുതല് 38,995 രൂപയായും ടിക്കറ്റ് ചാര്ജ് കുറയും. കണ്ണൂര് വിമാനത്താവളത്തില്നിന്ന് അബൂദബിക്കുള്ള നിരക്ക് ഏകദേശം ഇതേ നിലവാരത്തില്തന്നെയാണ് ഉള്ളത്. സെപ്റ്റംബറില് കണ്ണൂര്അബൂദബി ടിക്കറ്റ് നിരക്ക് എയര് ഇന്ത്യ എക്സ്പ്രസ് വിമാനങ്ങളില് 18,696 രൂപയായി കുറയും. ദുബൈ, ഷാര്ജ ഉള്പ്പെടെ എമിറേറ്റുകളിലേക്കും കേരളത്തിലെ കൊച്ചി, തിരുവനന്തപുരം, കോഴിക്കോട്, കണ്ണൂര് വിമാനത്താവളങ്ങളില്നിന്നുള്ള നിരക്ക് കൂടുതലാണ് എന്നാണ് ലഭ്യമാകുന്ന വിവരം. ഇക്കോണമി നിരക്ക് ഏതു നിമിഷവും വര്ധിക്കുന്ന സ്ഥിതിയാണ്.വിമാനത്തിലെ സീറ്റും ഭക്ഷണവും തെരഞ്ഞെടുക്കുമ്ബോള് ഈ നിരക്ക് വീണ്ടും വര്ധിക്കും. യാത്രികര് ട്രാവല് ഏജന്സി വഴിയാണ് ടിക്കറ്റ് എടുക്കുന്നതെങ്കില് സര്വിസ് ചാര്ജ് കൂടി അധികം നല്കേണ്ടി വരുന്ന സാഹചര്യമാണുള്ളത്.